આ અંગેની વિગત એવી છે કે સાબરકાંઠા જિલ્લાની કલેકટર કચેરીમાં નાયબ મામલતદાર તરીકે ફરજ બજાવતા એચ.એ.લોઢાવાલાએ પોતે સરકારી કર્મચારી હોવાથી રહેઠાણના હેતું માટે તા.૯-૩-૧૯૯૩ના રોજ મોતીપુરા વિસ્તારના ગામતળ પૈકીના ૧૮૫.૫૦ ચો.મી. જમીનની માગણી કરી હતી અને સરકારના મહેસુલ વિભાગ દ્વારા સરકારમાં દરખાસ્ત કરી સરકારી કર્મચારીને દર ચોરસ મીટરે રૂા.૧૫૦૦ મુજબ થતી રૂા.૨,૭૮,૨૫૦ની કિંમતે આ જમીન લેવાની શરતી મંજુરી આપવામાં આવી હતી. જિલ્લા મૂલ્યાંકન સમિતિની તા.૧૩-૧૦-૨૦૦૦ની બેઠકમાં નક્કી કરાયેલા દર મુજબ દર ચોરસ મીટરે રૂા.૨૧૩૮ની કિંમતે રૂા.૩,૯૬,૫૯૯ની રકમ ભરપાઇ કરવા જમીન/વશી/૮૨/૨૦૧૧ના પત્રથી એચ.એ.લોઢાવાલાને રકમ જમા કરાવવા માટે જણાવાયુ હતું. જે મુજબ તા.૨૨-૧-૨૦૦૧ના રોજ કબજા હક્કની રકમ જમા કરાવી અને રહેઠાણની જમીનનો કબજો મેળવ્યો હતો.